รัสเซียโจมตีทางอากาศในซีเรียวันที่ 2 ยืนยันทิ้งบอมบ์ไอซิส
ภาพที่เผยแพร่โดยกระทรวงกลาโหมรัสเซีย แสดงให้เห็นการระเบิดจากการโจมตีทางอากาศในซีเรียของพวกเขา (ภาพ: AP),รัสเซียโจมตีทางอากาศในซีเรียเป็นวันที่ 2 ติดต่อกันเมื่อวันพฤหัสบดี ท่ามกลางข้อครหาว่ารัสเซียไม่ได้โจมตีกลุ่มไอซิส แต่มีเป้าหมายที่ฝ่ายกบฏต่อต้านรัฐบาลซีเรียแทน,สำนักข่าวต่างประเทศรายงานว่า เครื่องบินรบของประเทศรัสเซียออกปฏิบัติการโจมตีทางอากาศในประเทศซีเรียเป็นวันที่ 2 เมื่อวันพฤหัสบดี (1 ต.ค.) และอ้างว่าสามารถทำลายคลังอาวุธและศูนย์ควบคุมของพวกกลุ่มติดอาวุธรัฐอิสลาม (ไอซิส) ได้สำเร็จ,รัสเซียระบุว่า พวกเขาโจมตีที่มั่นของกลุ่มไอซิส 12 จุดในช่วง 24 ชั่วโมงที่ผ่านมา แต่ สถานีโทรทัศน์ อัล-มายาดีน สื่อของเลบานอนรายงานโต้แย้งว่า การโจมตีของรัสเซียโจมตีเมื่อวันพฤหัสบดี เกิดขึ้นที่เมือง จิสร์ อัล-ชัคฮอร์ และหลายพื้นที่ในจังหวัดอิดลิบและฮามา ที่ถูกพันธมิตรกลุ่มกบฏ กองทัพแห่งชัยชนะ (Army of Conquest) ซึ่งต่อต้านกลุ่มไอซิสและเป็นศัตรูกับรัฐบาลของประธานาธิบดี บาชาร์ อัล-อัสซาดแห่งซีเรีย ครอบครอง,ขณะที่ นายฮัสซัน อัจ อาลี ผู้บัญชาการกลุ่มกบฏ ลิวา ซุกอร์ อัล-จาบาล ซึ่งได้รับการฝึกฝนโดยสำนักงานข่าวกรองกลาง (ซีไอเอ) ของสหรัฐฯ ยืนยันว่า เครื่องบินรบรัสเซียยิงมิสไซล์ประมาณ 20 ลูกตกใส่ค่ายฝึกทหารของพวกเขาในจังหวัดอิดลิบ,ทั้งนี้ รัสเซียเริ่มปฏิบัติการโจมตีทางอากาศต่อต้านกลุ่มไอซิสในซีเรียเป็นครั้งแรกเมื่อวันพุธ (30 ก.ย.) โดยกระทรวงกลาโหมรัสเซียระบุว่า มีเครื่องบินรบและเฮลิคอปเตอร์มากกว่า 50 ลำเข้าร่วมในปฏิบัติการนี้ แต่ก็เกิดข้อครหาขึ้นมาทันทีว่า รัสเซียอาจไม่ได้โจมตีกลุ่มไอซิสตามที่กล่าวอ้าง แต่โจมตีฝ่ายกบฏต่อต้านรัฐบาล เพื่อช่วยประธานาธิบดีอัสซาด ที่ชาติตะวันตกและสหรัฐฯต้องการให้ก้าวลงจากอำนาจแทน,นอกจากนี้ฝ่ายกบฏยังกล่าวอ้างด้วยว่า การโจมตีของรัสเซียเพื่อวันพุธ ทำให้มีพลเรือนเสียชีวิตมากกว่า 30 ราย แต่ประธานาธิบดีวลาดิเมียร์ ปูติน ของรัสเซียออกมาปฏิเสธข้อกล่าวอ้างนี้,ด้าน นายเซอร์เก ลาฟรอฟ รัฐมนตรีว่าการกระทรวงต่างประเทศรัสเซียกล่าวเมื่อวันพุธว่า ข่าวลือเรื่องเป้าหมายการโจมตีทางอากาศของรัสเซียไม่ใช่ที่มั่นของกลุ่มไอซิส ไม่เป็นความจริง ขณะที่พวกเขาไม่ได้รับข้อมูลว่า มีพลเรือนได้รับบาดเจ็บจากการโจมตีของพวกเขาด้วย นายลาฟรอฟยังเรียกร้องให้จัดตั้งช่องทางสื่อสารร่วมระหว่างพวกเขาและกลุ่มพันธมิตรนำโดยสหรัฐฯ เพื่อป้องกันการเกิดเหตุไม่คาดฝันด้วย
รัสเซียโจมตีทางอากาศในซีเรียเป็นวันที่ 2 ติดต่อกันเมื่อวันพฤหัสบดี ท่ามกลางข้อครหาว่ารัสเซียไม่ได้โจมตีกลุ่มไอซิส แต่มีเป้าหมายที่ฝ่ายกบฏต่อต้านรัฐบาลซีเรียแทน
เครื่องบินรบ,รัสเซีย,โจมตีทางอากาศ,ซีเรีย,คลังอาวุธ,ศูนย์ควบคุม,กลุ่มติดอาวุธ,รัฐอิสลาม,ไอซิส,จังหวัดอิดลิบ,จังหวัดฮามา,กบฏ,กองทัพแห่งชัยชนะ,Army of Conquest,ประธานาธิบดี,บาชาร์ อัล-อัสซาด,ข่าว,ข่าวต่างประเทศ,ไทยรัฐออนไลน์